Izinqumo zenkantolo ngeke ziyiphazamise inkomfa - Kodwa | News24Izinqumo zenkantolo ngeke ziyiphazamise inkomfa - KodwaJohannesburg – Izinqumo zakamuva zezinkantolo ezimelene nezithunywa ze-ANC ezifundazweni kanye nesezifundeni ngeke zithikameze u-90% wezithunywa ezizohambela ingqungquthela yokuqokwa kobuholi, kusho okhulumela i-ANC uZizi Kodwa.UKodwa ukhulume neNews24 ngoMgqibelo ekuseni ngosuku lokuqala lwale nkomfa ebhekwe ngamehlo abomvu, ebanjelwe eNasrec eGoli.UKodwa umile kwelokuthi lezi zinqumo zakamuva zezinkantolo ngeke ziyiphazamise inqubo yale nkomfa."Lezi zinqumo kazixhumene nenkomfa kazwelonke," kugcizelela uKodwa."Izifunda aziyona vele ingxenye yenkomfa. Akhona amagatsha athintekayo, abalelwa ku-38 aveze ukuthi azosiphikisa isinqumo kepha lokho ngeke kuphazamise u-90% wamagatsha azobe ekhona engqungqutheleni.”UKodwa uthe inhlangano izozihlonipha izinqumo zezinkantolo wathi akanakungabaza ukuthi ngeke ziphazamise ukuqhubeka kwenkomfa.Isigungu esiphezulu se-ANC sibe nomhlangano ekuseni ngoMgqibelo ukudingida ngalezi zinqumo zezinkantolo nokuthi zingayithikameza kanjani inkomfa."Besizohlangana vele, zikhona noma zingekho lezi zinqumo zezinkantolo,” esho.
